GFPT บวก 4% โบรกแนะ “ซื้อ” เป้า 18 บ. ชี้ครึ่งปีหลังสดใส รับราคาไก่-ยอดส่งออกพุ่ง
GFPT บวก 4% โบรกแนะ “ซื้อ” เป้า 18 บ. ชี้ครึ่งปีหลังสดใส ราคาไก่-ยอดส่งออกพุ่ง คาดกำไรสุทธิปีนี้จะเพิ่มเป็น 1,715 ล้านบาท เพิ่มขึ้นกว่า 7 เท่าตัว
GFPT บวก 4% โบรกแนะ “ซื้อ” เป้า 18 บ. ชี้ครึ่งปีหลังสดใส ราคาไก่-ยอดส่งออกพุ่ง คาดกำไรสุทธิปีนี้จะเพิ่มเป็น 1,715 ล้านบาท เพิ่มขึ้นกว่า 7 เท่าตัว
30 ส.ค. 2565

ผู้สื่อข่าวรายงานว่า วันนี้ (30 ส.ค. 65) ราคาหุ้น บริษัท จีเอฟพีที จำกัด (มหาชน) หรือ GFPT ณ เวลา 10:26 น. อยู่ที่ระดับ 16.40 บาท บวก 0.70 บาท หรือ 4.46% สูงสุดที่ระดับ 16.50 บาท ต่ำสุดที่ระดับ 15.90 บาท ด้วยมูลค่าการซื้อขาย 81.69ล้านบาท

บริษัท หลักทรัพย์ฟิลลิป (ประเทศไทย) จำกัด (มหาชน) ระบุในบทวิเคราะห์ (30 ส.ค.65) คาดปริมาณการส่งออกในไตรมาส 3/65 จะเพิ่มขึ้นราว 7-13% จากไตรมาสก่อน ที่ราว 8,000-8,500 ตันจาก 7,500 ตันในไตรมาส 2/65 จากเข้าสู่ฤดูส่งออก อีกทั้งคำสั่งซื้อจากลูกค้าหลักทั้งยุโรปและญี่ปุ่นกลับมาเพิ่มขึ้นหลังก่อนหน้าชะลอคาสั่งซื้อและจีนยังไม่กลับมาสั่งจากปัญหาภายในประเทศ รวมถึงการผ่อนคลายมาตรการต่างๆ
ขณะที่แนวโน้มราคาวัตถุดิบจะลดลงโดยเฉพาะในส่วนข้าวโพดจากช่วงผลผลิตเริ่มทยอยออกมาหนุนให้ต้นทุนลดลง แต่คาดกำไรสุทธิอาจอ่อนลงจากไตรมาสก่อนก่อน เนื่องจากในไตรมาส 3/65 แมคคีย์จะเริ่มสายการผลิตใหม่ส่งผลให้ค่าใช้จ่ายเพิ่มขึ้น และการใช้กาลังการผลิตยังไม่ถึงจุดคุ้มทุนซึ่งจะกดดดันการดำเนินงาน ขณะที่ GFN คาดกาไรจะยังดีจากปริมาณส่งออกเพิ่มขึ้นและยังได้ผลบวกจากราคา By Product ที่ยังสูงเช่นกัน
อย่างไรก็ตามแม้ว่าปีนี้ราคาวัตถุดิบหลักทั้งข้าวโพดและถั่วเหลืองจะปรับขึ้นจากปัญหารัสเซีย-ยูเครน แต่จากการเกิดโรคระบาดในหมู (ASF) ทำให้คนหันมาบริโภคไก่มากขึ้นและส่งผลให้อุปสงค์มากขึ้นและผลักดันให้ราคาไก่ปรับขึ้นชดเชยต้นทุนวัตถุดิบที่ขึ้นได้ซึ่งเป็นปัจจัยหนุนต่อการดาเนินงานทั้ง GFPT รวมถึง GFN ซึ่งปีก่อนหน้าได้รับผลจากราคา by product ที่ต่ำ
อีกทั้งการดำเนินงานที่ออกมาสูงกว่าคาดและช่วงที่เหลือของปีจะได้ผลบวกจากปัจจัยฤดูกาลทำให้ทางฝ่ายปรับประมาณการขึ้นจากเดิม โดยปรับยอดขายเป็น 16,704 ล้านบาท เพิ่มขึ้น 21% และปรับ margin ขึ้นตามราคาขายที่เพิ่มขึ้น รวมถึงปรับส่วนแบ่งกำไรจากบริษัทร่วมเพิ่มขึ้นเป็น 608 ล้านบาท ขณะที่ค่าแรงที่เพิ่มขึ้นนั้นคาดจะกระทบกับกำไรของบริษัทราว 5% ซึ่งในปีนี้จะกระทบในช่วงไตรมาส 4/65 เป็นต้นไป คาดกำไรสุทธิจะเพิ่มเป็น 1,715 ล้านบาท เพิ่มขึ้น 719% จากงวดเดียวกันของปีก่อน
ทั้งนี้แนวโน้มครึ่งปีหลังยังดีจากฤดูขายหนุนการส่งออกยังเพิ่มขึ้น ขณะที่ราคาวัตถุดิบที่ลดลงทาให้ margin ยังดี แม้อาจได้รับผลจากส่วนแบ่ง JV ลดลงบ้างแต่คาดเป็นช่วงสั้นเพื่อรองรับการขยายตัวในปีหน้า ทำให้ยังคงแนะนำ “ซื้อ” ปรับราคาพื้นฐานเป็น 18 บาท